SF’s formand, Pia Olsen Dyhr, giver nu sin holdning til kende i et ømtåleligt emne internt i partiet. Nemlig debatten om, hvorvidt partiet skal arbejde for et forbud mod omskæring af drenge under 18 år, hvis der ikke i det enkelte tilfælde er medicinske grunde til det.

Forslaget kommer til afstemning, når partiet i weekenden holder landsmøde i Vejle. Pia Olsen Dyhr henviser til, at den officielle vurdering hos Sundhedsstyrelsen er, at der ikke er »sådanne risici ved indgrebet, når det foretages korrekt og af kompetente læger, at styrelsen finder anledning til at anbefale et forbud af rituel omskæring af drengebørn«.

»Jeg synes, det giver god mening at lytte til, hvad Sundhedsstyrelsen siger. Det har jeg valgt at lægge mig op af. Og hvis Sundhedsstyrelsen siger, at det skal forbydes, fordi det er sundhedsskadeligt, så synes jeg, at man skal forbyde det«, siger Pia Olsen Dyhr.